**Мемлекеттік сатып алу жөніндегі**

**шағымдарды қарауға жауапты**

**лауазымды адамды және оларды**

**қарау тәртібін бекіту туралы**

«Мемлекеттік сатып алуды жүзеге асыру қағидаларын бекіту туралы» Қазақстан Республикасы Қаржы министрінің 2024 жылғы 9 қазандағы № 687 бұйрығының 590 – тармағы, «Қазқұрылысжүйесі» ЖШС (бұдан әрі - Серіктестік) Жарғысының 7.4.4-тармағы негізінде мемлекеттік сатып алудың әлеуетті өнім берушілерінің құқықтарын іске асыру және сыбайлас жемқорлық құқық бұзушылықтарға жол бермеу мақсатында **БҰЙЫРАМЫН:**

1. Мемлекеттік сатып алудың әлеуетті өнім берушілерінің шағымдарын қарау жауапкершілігі сыбайлас жемқорлыққа қарсы комплаенс-офицер

М.А. Ахметжановқа жүктелсін.

 Қазақстан Республикасының Еңбек кодексінде көзделген себептермен комплаенс-офицер шағымдарды қарау мүмкін болмаған жағдайда шағымды ішкі аудитор қарасын.

1. Осы бұйрыққа қосымшаға сәйкес мемлекеттік сатып алу бойынша шағымдарды қарау тәртібі бекітілсін.
2. Мемлекеттік сатып алу процесінің ашықтығы мен айқындығы туралы қағидаттарын сақтау мақсатында Мемлекеттік сатып алу жөніндегі шағымдарды қарау тәртібі Серіктестіктің интернет-ресурсында жариялансын.

Бұйрықтың осы тармағын орындау жүйелік әкімшіге жүктелсін.

1. Осы бұйрықтың орындалуын бақылауды өзіме қалдырамын.

5. Осы бұйрық қол қойылған күннен бастап күшіне енеді.

**Бас директор қол қойылды А. Тоненчук**

«Қазқұрылысжүйесі» ЖШС

 бас директорының

2024 жылғы 1 қаңтардағы №04-03/1

бұйрығына қосымша

**«Қазқұрылысжүйесі» жауапкершілігі шектеулі серіктестігі жүзеге асыратын мемлекеттік сатып алу бойынша әлеуетті өнім берушілердің шағымдарын қарау тәртібі**

1. Осы «Қазқұрылысжүйесі» жауапкершілігі шектеулі серіктестігі жүзеге асыратын мемлекеттік сатып алу бойынша әлеуетті өнім берушілердің шағымдарын қарау тәртібі (бұдан әрі – Регламент) Қазақстан Республикасының 2024 жылғы 1 шілдедегі № 106-VIII ҚРЗ «Мемлекеттік сатып алу туралы» Заңының 5-бабының 1-тармағында көрсетілген мемлекеттік сатып алуды жүзеге асыру қағидаттарын сақтау мақсатында әзірленді.
2. Әлеуетті өнім берушілердің шағымдарын олар келіп түскен және тіркелген, оның ішінде мемлекеттік сатып алу веб-порталы арқылы келіп түсетін және автоматты түрде тіркелетін сәттен бастап үш жұмыс күні ішінде Серіктестіктің осындай өтініштерді қарауға жауапты қызметі - сыбайлас жемқорлыққа қарсы комплаенс (бұдан әрі – СЖҚК) қарайды.
3. Мемлекеттік сатып алу веб-порталында келіп түсетін және автоматты түрде тіркелетін мемлекеттік сатып алу жөніндегі шағымдар, сондай-ақ ол шағымдарды қарау нәтижелері Серіктестіктің кіріс және шығыс хат-хабарларының журналында жеке тіркелуге жатпайды.
4. Мемлекеттік сатып алу бойынша әлеуетті өнім берушілердің шағымдарын қарау кезінде СЖҚК заңнамаларда қамтылған талаптарды, қоғамның адамгершілік қағидаттарын, сондай-ақ іскерлік әдеп қағидаларын сақтай отырып, адал, ақылға қонымды және әділ әрекет етуге тиіс. Бұдан басқа, СЖҚК әлеуетті өнім берушілердің шағымы бойынша қаралатын мемлекеттік сатып алу рәсімдерін, мемлекеттік сатып алу қорытындыларына әсер еткен немесе әсер етуі мүмкін мемлекеттік сатып алу туралы заңнаманы сақтау мәніне, сондай-ақ сыбайлас жемқорлыққа қарсы заңнаманы және Серіктестіктің ішкі нормативтік құжаттарын сақтау мәніне жан-жақты қамтуды жүзеге асырады.
5. СЖҚК шағымды қарағаннан кейін шағымды қарау нәтижелері туралы анықтаманы және ұсынымдарды әрбір конкурс/аукционға жеке шығарады. Бір конкурсқа/аукционға бірнеше шағым түскен кезде СЖҚК әрбір шағым бойынша дәлелдер қамтылатын бір анықтама мен ұсыным шығарады.
6. СЖҚК қараған шағымдардың анықтамасын алғаннан және нәтижелерін конкурстық комиссиямен талқылағаннан кейін Серіктестіктің бас директоры (немесе оны алмастыратын тұлға) мемлекеттік сатып алу веб-порталы арқылы шағымды қанағаттандыру немесе қанағаттандырмау туралы тиісті шешім шығарады.
7. Әлеуетті өнім берушілер шағымды қарағаннан кейін Серіктестік қабылдаған шешімдерге сот тәртібімен шағымданған жағдайда, шағымды қарау нәтижесі бойынша дәлелдері қабылданған тарап (СЖҚК немесе конкурстық/аукциондық комиссия) сот процесіне қатысады.
8. Конкурстық/аукциондық комиссияға қатысты әкімшілік, қылмыстық құқық бұзушылық құрамына кіретін немесе тәртіптік жауаптылықты көздейтін бұзушылықтар анықталған жағдайда, бірақ өтініштерді қарау нәтижелері бойынша сәйкес келтірілген болса, мұндай бұзушылықтарға жол берілген болып табылмайды, іс материалдары тиісті уәкілетті органға жіберілмейді, тәртіптік жауаптылық қолданылмайды.
9. Әлеуетті өнім беруші Серіктестік қабылдаған шешімдерге шағымданғаннан кейін бұзушылықтарды сот анықтаған болса, оларға жол берген адамдарға қатысты тәртіптік жауапкершілік соттың жеке ұйғарымы бойынша қолданылады.